stanford-oval/wikipedia huggingface dataset:
ยุคแอตติจูด
การเริ่มต้น > ความแตกร้าวระหว่างชอว์น ไมเคิลส์ กับเบรต ฮาร์ต

ความแตกร้าวอื่น ๆ อีกที่สำคัญจากปี 1996-1997 คือระหว่างเบรต ฮาร์ต และShawn Michaels ที่ได้เกิดขึ้นจริง ประเด็นที่จริงกับอีกคนหนึ่ง ความขัดแย้งอยู่เบื้องหลังหกออกไปในเรื่องราวบนหน้าจอของพวกเขา กับชายทั้งสองทำให้คำพูดส่วนตัวชี้ไปในการสัมภาษณ์ว่ามีรากบ่อย ๆ ในปัญหาเหล่านี้
ดูเพิ่ม

ประวัติศาสตร์ของมวยปล้ำอาชีพในสหรัฐอเมริกา
มันเดย์ไนท์ วอร์
ประวัติศาสตร์ของดับเบิลยูดับเบิลยูอี
สโตน โคลด์ สตีฟ ออสติน, เนื้อหาประสบความสำเร็จที่สุดของยุคแอตติจูด
ยุทธการอัดวา

ยุทธการแอดวา (อังกฤษ: Battle of Adwa) เป็นการระหว่างจักรวรรดิเอธิโอเปียกับอิตาลีซึ่งเกิดขึ้นในวันที่ 1 มีนาคม ค.ศ. 1896 ในบริเวณใกล้เมืองอัดวา ประเทศเอธิโอเปีย (เมืองนี้รู้จักโดยทั่วไปในชื่อ "อาโดวา" ในภาษาอิตาลีเรียกว่าเมือง "อาดูอา")  ในการรบดังกล่าวอิตาลีเป็นฝ่ายได้รับความพ่ายแพ้ และเป็นจุดสำคัญที่ชี้ขาดถึงผลของสงครามอิตาลี-อะบิสซิเนียครั้งที่หนึ่งทั้งหมด
แหล่งข้อมูลอื่น

Historynet: Ethiopia's Decisive Victory at Adowa
Adwa ที่อินเทอร์เน็ตมูวีเดตาเบส
ยุทธภพครบสลึง

| Yulgang Online |
| --- | --- |
โลโก้ในชื่อ Scions of Fate
ผู้พัฒนา: KRG Soft
ผู้จัดจำหน่าย: CDC Games, Gemscool
เครื่องเล่น: PC
แนว: MMORPG
รูปแบบ: เล่นออนไลน์
ยุทธภพครบสลึง (อังกฤษ: Yulgang หรือ Scions of Fate) เป็นเกมออนไลน์ประเภท MMORPG จากประเทศเกาหลีใต้ พัฒนาโดยบริษัท KRG Soft เผยแพร่โดย Mgame เกมนี้มีพื้นฐานอยู่บนหนังสือการ์ตูนในชื่อเดียวกันนี้ของเกาหลีที่เกี่ยวกับศิลปะการต่อสู้ คำว่า Yulgang มาจากคำย่อของ Yul-Hyul-Gang-Ho (热血江湖/열혈강호 ยอลฮยอลกังโฮ) แปลว่า "เจียงหูเลือดเดือด" ในประเทศไทย เกมดังกล่าวได้ซื้อลิขสิทธิ์และนำเข้าโดย เอเชียซอฟท์ คอร์ปอเรชั่น เกมออนไลน์เกมนี้เป็นเกมที่เล่นได้โดยไม่เสียค่าใช้จ่าย แต่สร้างรายได้จากการขายสินค้าใน Yulgang Shop ด้วยเงินจริง ในวันที่ 14 กุมภาพันธ์ พ.ศ. 2550 เกมนี้ได้รับความนิยมคือมีผู้ลงทะเบียนเล่นเกมกว่า 60 ล้านคนในจีนและเกาหลี และเกมนี้มีเซิร์ฟเวอร์ให้บริการในประเทศญี่ปุ่น จีน ไต้หวัน ไทย อินโดนีเซีย และสหรัฐอเมริกา
ยุวกาชาดไทย

ตราประจำยุวกาชาดไทย
ธงประจำยุวกาชาดไทย
ยุวกาชาดไทย (อังกฤษ: The Thai Red Cross Youth movement) คือบรรดาเยาวชนที่ดำเนินกิจกรรมในการอุทิศตน และบำเพ็ญสาธารณประโยชน์ในด้านต่างๆ โดยการรับเอาเฉพาะกลุ่มยุวชน และเยาวชนที่มีอายุตั้งแต่ 8 - 25 ปี ทั้งชายและหญิง
กิจการยุวกาชาดในประเทศไทย ก่อตั้งเมื่อวันที่ 27 มกราคม พ.ศ. 2465 ในชื่อ “กองอนุสภากาชาดสยาม”  โดยพระดำริของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต อุปนายกผู้อำนวยการสภากาชาดสยาม  ต่อมาได้เปลี่ยนชื่อเป็น "อนุกาชาด" และเปลี่ยนชื่ออีกครั้งเป็น “ยุวกาชาด”  เมื่อปี พ.ศ. 2521
{{I BESTประวัติยุวกาชาดไทย เก็บถาวร 2009-02-13 ที่ เวย์แบ็กแมชชีน
ยุวกาชาดไทย เก็บถาวร 2007-11-10 ที่ เวย์แบ็กแมชชีน
ยุทธการลูส-โคทฟิล์ด

ยุทธการลูส-โคทฟิล์ด (อังกฤษ: Battle of Losecoat Field) เป็นยุทธการในสงครามดอกกุหลาบ ที่เกิดขึ้นเมื่อวันที่ 12 มีนาคม ค.ศ. 1470 ใกล้เอ็มพิงแงมในรัทแลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยโรเบิร์ต เวลล์ส บารอนวิลเลอบีเดอเอเรสบีที่ 8 และฝ่ายราชวงศ์ยอร์คที่นำโดยสมเด็จพระเจ้าเอ็ดเวิร์ดที่ 4 แห่งอังกฤษ ผลของยุทธการครั้งนี้ยอร์คเป็นฝ่ายได้รับชัยชนะ
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ยุทธการลัดฟอร์ดบริดจ์

ยุทธการลัดฟอร์ดบริดจ์ (อังกฤษ: Battle of Ludford Bridge) เป็นยุทธการในสงครามดอกกุหลาบ ที่เกิดขึ้นเมื่อวันที่ 12 ตุลาคม ค.ศ. 1459 ที่ลัดฟอร์ดบริดจ์ในมณฑลชร็อพเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยสมเด็จพระเจ้าเฮนรีที่ 6 และฝ่ายราชวงศ์ยอร์คที่นำโดยริชาร์ด ดยุคแห่งยอร์ค ผลของยุทธการครั้งนี้แลงคาสเตอร์เป็นฝ่ายได้รับชัยชนะ
หลังจากที่ได้รับชัยชนะในยุทธการบลอร์ฮีธระหว่าเขตแดนชร็อพเชอร์และสตาฟฟอร์ดเชอร์แล้วฝ่ายยอร์คก็เดินทัพไปยังวูสเตอร์ แต่ก็ต้องถอยกลับมาตั้งหลักที่ลัดฟอร์ดบริดจ์ในชร็อพเชอร์หลังจากที่พบกองทัพที่มีกำลังเหนือกว่ามากของฝ่ายแลงคาสเตอร์
เมื่อวันที่ 12 ตุลาคม ค.ศ. 1459 เซอร์แอนดรูว์ ทรอลล็อพผู้บังคับกองทหารจากคาเลส์ก็หันไปเข้าข้างแลงคาสเตอร์เมื่อพระเจ้าเฮนรีพระราชทานอภัยโทษ ที่ทำให้ทรงทราบถึงข้อมูลและแผนการโจมตีของฝ่ายยอร์ค แลงคาสเตอร์มีกองกำลังมากกว่าฝ่ายยอร์คถึงสามต่อหนึ่ง ค่ำวันนั้นเมื่อรู้ว่าไม่มีทางชนะดยุคแห่งยอร์คและลูกสองคน พร้อมกับเอิร์ลแห่งวอริค และ เอิร์ลแห่งซอลสบรี ก็หนีไปคาเลส์และไอร์แลนด์จากสนามรบ กองทหารที่ตื่นขึ้นมาทราบว่าไม่มีผู้นำต่างก็กระจัดกระจายหนีกันไปตามๆ กันทิ้งให้ฝ่ายยอร์คเข้าปล้นเมืองลัดโลว์ผู้สนับสนุนฝ่ายยอร์ค ที่ตั้งอยู่ไม่ไกลจากสะพานเท่าใดนัก
ดูเพิ่ม

สงครามดอกกุหลาบ
สงครามกลางเมือง
ราชวงศ์แลงคาสเตอร์
ราชวงศ์ยอร์ค
ยุทธการที่เยรีโค

ยุทธการในตำนานโดยชาวอิสราเอลระหว่างการพิชิตคานาอัน
ยุทธการที่เยรีโค (อังกฤษ: Battle of Jericho) ตามที่บรรยายในหนังสือโยชูวาของคัมภีร์ฮีบรู เป็นยุทธการแรกที่รบโดยชาวอิสราเอลในระหว่างการพิชิตคานาอัน ในโยชูวา 6:1 -27 ระบุว่ากำแพงของเมืองเยรีโคพังทลายลงหลังชาวอิสราเอลเดินขบวนรอบกำแพงเมืองวันละครั้งเป็นเวลา 6 วัน และวน 7 ครั้งในวันที่ 7 โดยปุโรหิตเป่าแตรเขาแกะทุกวันและประชาชนโห่ร้องขึ้นในวันสุดท้าย การขุดค้นทางโบราณคดีที่ Tell es-Sultan ซึ่งเป็นเมืองเยรีโคตามคัมภีร์ไบเบิลประสบความล้มเหลวในการค้นหาร่องรอยของเมืองในช่วงเวลาที่เกี่ยวข้อง (ช่วงปลายยุคสัมฤทธิ์) นำไปสู่ความเห็นพ้องต้องกันในหมู่นักวิชาการว่าเรื่องราวนี้มีต้นกำเนิดมาจากการโฆษณาชวนเชื่อเชิงชาตินิยมของกษัตริย์แห่งอาณาจักรยูดาห์ในยุคต่อ ๆ มาและการอ้างสิทธิ์ในดินแดนแห่งราชอาณาจักรอิสราเอล การขาดหลักฐานทางโบราณคดีและองค์ประกอบ ประวัติศาสตร์และจุดประสงค์ทางเทววิทยาของหนังสือโยชูวา ทำให้นักโบราณคดีอย่างวิลเลียม จี. เดเวอร์กล่าวถึงเรื่องราวการล่มสลายของเมืองเยรีโคว่าเป็น "สิ่งที่ประดิษฐ์ขึ้นจากผ้าทั้งผืน"
บรรณานุกรม

Bruins, Hendrik J.; van der Plicht, Johannes (1995). "Tell Es-Sultan (Jericho): Radiocarbon Results…" (PDF). Radiocarbon. Proceedings of the 15th International ¹⁴C Conference. 37 (2): 213–220. doi:10.1017/S0033822200030666.
Coote, Robert B. (2000). "Conquest: Biblical narrative".  ใน Freedman, David Noel; Myers, Allen C. (บ.ก.). Eerdmans Dictionary of the Bible. Eerdmans. ISBN 978-9053565032.
Creach, Jerome F.D. (2003). Joshua. Westminster John Knox Press. ISBN 978-0664237387.
Dever, William G. (2006). Who Were the Early Israelites and Where Did They Come From?. Eerdmans. ISBN 978-0802844163.
Jacobs, Paul F. (2000). "Jericho".  ใน Freedman, David Noel; Myers, Allen C. (บ.ก.). Eerdmans Dictionary of the Bible. Eerdmans. ISBN 978-9053565032.
Killebrew, Ann E. (2005). Biblical Peoples and Ethnicity: An Archaeological Study of Egyptians, Canaanites, and Early Israel, 1300–1100 B.C.E. Society of Biblical Literature. ISBN 978-1589830974.
Laffey, Alice L. (2007). "Deuteronomistic history".  ใน Espín, Orlando O.; Nickoloff, James B. (บ.ก.). An introductory dictionary of theology and religious studies. Liturgical Press. ISBN 978-0814658567.
Moore, Megan Bishop; Kelle, Brad E. (2011). Biblical History and Israel's Past. Eerdmans. ISBN 978-0802862600.
Nigro, Lorenzo (2020). "The Italian-Palestinian Expedition to Tell es-Sultan, Ancient Jericho (1997–2015)".  ใน Sparks, Rachel T.; Finlayson, Bill; Wagemakers, Bart; SJ, Josef Mario Briffa (บ.ก.). Digging Up Jericho: Past, Present and Future. Archaeopress Publishing Ltd. ISBN 978-1789693522.
Wagemakers, Bart (2014). Archaeology in the 'Land of Tells and Ruins': A History of Excavations in the Holy Land Inspired by the Photographs and Accounts of Leo Boer. Oxbow Books. ISBN 978-1782972464.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ยุทธการที่เยรีโค
ยุทธการดับจอมอหังการ์อินทรีเหล็ก

สำหรับปฏิบัติการรัฐประหารฮิตเลอร์ ดูที่ ปฏิบัติการวัลคือเรอ
สำหรับเทพปกรณัมนอร์ส ดูที่ วาลคิรี
| ยุทธการดับจอมอหังการ์อินทรีเหล็ก |
| --- | --- |
โปสเตอร์ภาพยนตร์
กำกับ: ไบรอัน ซิงเกอร์
เขียนบท: คริสโตเฟอร์ แม็คควอรี่ นาธาน อเล็กซานเดอร์
อำนวยการสร้าง: คริสโตเฟอร์ แม็คควอรี่ ไบรอัน ซิงเกอร์ กิลเบอร์ต แอดเลอร์
นักแสดงนำ: ทอม ครูซ เคนเนธ บรานาห์ บิล ไนอี เอ็ดดี อิซซาร์ด เทเรนซ์ สแตมพ์ ทอม วิลคินสัน
กำกับภาพ: นิวตัน โทมัส ซิเกล
ตัดต่อ: จอห์น ออตต์แมน
ดนตรีประกอบ: จอห์น ออตต์แมน
บริษัทผู้สร้าง:   ยูไนเต็ดอาร์ทิสต์ส  แบดแฮทแฮร์รีโปรดักชันส์  ครูซ/วากเนอร์โปรดักชันส์  สตูดิโอบาเบลส์เบิร์ก  
ผู้จัดจำหน่าย: เมโทร-โกลวิน-เมเยอร์ (สหรัฐอเมริกา) ทเวนตีท์เซนจูรีฟอกซ์ (ต่างประเทศ)
วันฉาย: 25 ธันวาคม ค.ศ. 2008 (สหรัฐอเมริกา) 22 มกราคม ค.ศ. 2009 (เยอรมนี) 23 มกราคม ค.ศ. 2009 (สหราชอาณาจักร) 19 กุมภาพันธ์ ค.ศ. 2009 (ไทย)
ความยาว: 124 นาที
ประเทศ: สหรัฐอเมริกา เยอรมนี
ภาษา: อังกฤษ เยอรมัน
ทุนสร้าง: 75 ล้านดอลลาร์สหรัฐ
ทำเงิน: 200 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ยุทธการดับจอมอหังการ์อินทรีเหล็ก (อังกฤษ: Valkyrie) เป็นภาพยนตร์อเมริกันในปี ค.ศ. 2008 นำแสดงโดย ทอม ครูซ, เคนเนธ บรานาห์, บิล ไนอี, เอ็ดดี อิซซาร์ด, เทเรนซ์ สแตมพ์, ทอม วิลคินสัน กำกับการแสดงโดย ไบรอัน ซิงเกอร์
เนื้อเรื่อง

บทความหลัก: ปฏิบัติการวัลคือเรอ
ในสงครามโลกครั้งที่สอง พันโทเคลาส์ ฟ็อน ชเตาเฟินแบร์ค ตั้งคำถามกับตนเองว่าสิ่งที่ตนและพรรคนาซีกระทำไปนั้นถูกแล้วหรือ  ชเตาเฟินแบร์คได้รับบาดเจ็บจนพิการในการทัพตูนิเซีย ตาข้างซ้ายบอดสนิท แขนขวาขาด แขนซ้ายเหลือใช้งานได้เพียงสามนิ้ว จึงถูกย้ายไปทำงานเอกสารที่เบอร์ลิน
ขณะเดียวกันที่เบอร์ลิน ในปีค.ศ. 1942 เป็นต้นมา สถานการณ์ในแนวรบด้านตะวันตกเริ่มบ่งชี้แล้วว่า ไรช์เยอรมันภายใต้การนำของ อดอล์ฟ ฮิตเลอร์ จะพ่ายแพ้แก่สัมพันธมิตรอย่างแน่นอน นายทหารเยอรมันกลุ่มหนึ่งทั้งประจำการและนอกประจำการ และนักการเมืองฝ่ายตรงข้ามฮิตเลอร์ โดยการนำของ ผู้พันเฮนนิง ฟอน เทรสคอว์ และพลเอกฟรีดริช ออลบริชท์ รองผู้บัญชาการหน่วยกำลังสำรองที่เบอร์ลิน ได้ตกลงที่จะปฏิบัติลับ ๆ คือลอบสังหารฮิตเลอร์  แล้วเปิดการเจรจาสันติกับสัมพันธมิตร แต่ทว่าก็ไม่สามารถที่จะเข้าถึงตัวฮิตเลอร์ได้สักที
เมื่อเทรสคอว์ได้พบกับชเตาเฟินแบร์ค ชเตาเฟินแบร์คแสดงเจตนาอย่างชัดเจนว่าต้องสังหารฮิตเลอร์เท่านั้น จึงจะหยุดสิ่งเลวร้ายเหล่านี้ได้ โดยชเตาเฟินแบร์คจะเป็นผู้ลงมือเอง ที่สุด ในที่ประชุมตกลงกันว่า จะใช้แผน "วัลคือเรอ" ใช้ในการครั้งนี้ ซึ่งแผนวัลคือเรอเป็นแผนปฏิบัติการที่ใช้รองรับสถานการณ์เมื่อเกิดการจลาจลหรือรัฐประหารขึ้นที่เบอร์ลิน อันเป็นฐานอำนาจทั้งหมดของฮิตเลอร์และนาซี โดยชเตาเฟินแบร์ค อยู่ในตำแหน่งที่จะเข้าถึงตัวฮิตเลอร์ได้ และจะเป็นผู้นำแผนนี้ไปให้ฮิตเลอร์อนุมัติ ซึ่งพลเอกออลบริชท์จะเป็นผู้ปรับเปลี่ยนแผนเอง แต่ทว่าแผนนี้จะสำเร็จได้ ก็ต้องอาศัยการสั่งการใช้กำลังทหารของ พลเอกอาวุโสฟรีดริช ฟรอมม์ ผู้บัญชาการกองกำลังสำรองเท่านั้น ซึ่งทั้งหมดไม่แน่ใจว่าฟรอมม์จะยืนอยู่ข้างไหน
เมื่อทุกอย่างพร้อม ในวันที่ 20 กรกฎาคม ค.ศ. 1944]ที่รังหมาป่า ฐานบัญชาการลับที่ปรัสเซียตะวันออก ชเตาเฟินแบร์คพร้อมด้วยนายทหารติดตามได้เข้าไปประชุมการวางแผนการรบที่นั่น เป็นโอกาสเดียวที่จะลอบสังหารฮิตเลอร์ได้ แม้การสื่อสารจะถูกตัดและระเบิดพลาสติกจะระเบิดตามแผนในเวลาเที่ยง และชเตาเฟินแบร์คสามารถเล็ดรอดกลับมายังเบอร์ลินได้ แต่ว่าที่เบอร์ลิน ปฏิบัติการวัลคือเรอก็ยังไม่เกิดขึ้นเพราะไม่แน่ใจว่าฮิตเลอร์เสียชีวิตแล้วหรือยัง ออลบริชท์ได้เพียงแต่สั่งให้กองกำลังสำรองจัดแถวเตรียมพร้อมรับคำสั่งเท่านั้น ท่ามกลางความสงสัยของกองกำลังทั้งหมด ปฏิบัติการจึงเริ่มอย่างฉุกละหุกในเวลาบ่าย โดยควบคุมตัวสมาชิกพรรคนาซีคนสำคัญ ๆ เช่น โยเซฟ เกิบเบลส์ และผู้บัญชาการตำรวจเบอร์ลินก็ยอมตาม แผนทั้งหมดดูเหมือนจะเป็นไปได้อย่างดี ฟรอมม์ก็ถูกควบคุมตัว ออลบริชท์ได้เข้าคุมเบอร์ลิน แต่ว่าในเวลาพลบค่ำ เมื่อปรากฏชัดเจนแล้วว่า ฮิตเลอร์ยังมีชีวิตอยู่ ผู้ที่ถูกควบคุมตัวทั้งหมดก็เริ่มขัดขืนและต่อต้าน ทำให้ปฏิบัติการครั้งนี้ไม่สำเร็จ และผู้มีส่วนเกี่ยวข้องทั้งหมดจบลงที่การประหารชีวิตหรือฆ่าตัวตาย รวมทั้งฟรอมม์ด้วย แม้กระทั่งจะพยายามกลับตัวมาต่อต้านเพื่อหวังจะให้ตนพ้นโทษ แต่ก็ไม่รอดเนื่องจากไม่สามารถหยุดยั้งการปฏิบัติการครั้งนี้ให้เกิดขึ้นได้
ตัวละคร

ทอม ครูซ รับบท พันเอกเคลาส์ ฟ็อน ชเตาเฟินแบร์ค - นายทหารหนุ่มผู้มุ่งมั่นที่จะสังหารฮิตเลอร์ให้ได้ แม้จะต้องแลกกับชีวิตตนเองก็ตาม
เคนเนธ บรานาห์ รับบท พลตรีเฮ็นนิง ฟ็อน เทร็สโค - นายทหารผู้ริเริ่มและรับบทตัวตั้งตัวตีในการลอบสังหารฮิตเลอร์ แต่กระทำไม่สำเร็จ จนกระทั่งถูกสั่งย้ายไปชายแดน
บิล ไนอี รับบท พลเอกฟรีดริช อ็อลบริชท์ - รองผู้บัญชาการกำลังสำรอง รับบทผู้สามารถสั่งการให้กองกำลังเตรียมความพร้อม และปรับเปลี่ยนแผนวัลคือเรอ
เอ็ดดี อิซซาร์ด รับบท พลเอกเอริช เฟ็ลกีเบิล - หัวหน้ากองสื่อสารที่รังหมาป่า เป็นผู้สั่งตัดการสื่อสารทั้งหมดจากที่นั่นถึงเบอร์ลิน
เทเรนซ์ สแตมพ์ รับบท พลเอกอาวุโสลุดวิจ เบค - อดีตนายทหารระดับสูงวัยเกษียณ ผู้รับบทให้กำลังใจและเสาหลักของผู้ปฏิบัติการครั้งนี้
คาริซ ฟาน ฮูเทน รับบท นีนา ฟ็อน ชเตาเฟินแบร์ค - ภรรยาของชเตาเฟินแบร์ค
ทอม วิลคินสัน รับบท พลเอกอาวุโสฟรีดริช ฟรอมม์ - ผู้บัญชาการกำลังสำรอง
เดวิด บอมเบอร์ รับบท อดอล์ฟ ฮิตเลอร์ - ฟือเรอร์และนายกรัฐมนตรี เป้าหมายหลักของแผนลอบสังหาร
เจมี ปาร์กเกอร์ รับบท ร้อยโทแวร์เนอร์ ฟ็อน เฮ็ฟเทิน - นายทหารคนสนิทชเตาเฟินแบร์ค
โทมัส เคร็ทชมัน รับบท พันตรีอ็อทโท แอ็นสท์ เรเมอร์ - นายทหารระดับผู้บังคับกองพัน สังกัดกองบัญชาการกำลังสำรอง ผู้ถูกสั่งให้ทำปฏิบัติการวัลคือเรอ
ฮาร์วีย์ ฟรีดแมน รับบท ดร.โยเซฟ เกิบเบิลส์ - รัฐมนตรีและผู้นำฝ่ายพลเรือนสูงสุดของพรรคนาซี
เคนเนธ เครนแฮม รับบท จอมพลวิลเฮล์ม ไคเทิล - หัวหน้ากองบัญชาการใหญ่แห่งแวร์มัคท์ (เทียบเท่ารัฐมนตรีกลาโหม)
แมธเธียส ไฟรฮอฟ รับบท ไฮน์ริช ฮิมเลอร์ - ไรชส์ฟือเรอร์-เอ็สเอ็ส เดิมรับบทหนึ่งในเป้าหมายสังหารพร้อมฮิตเลอร์ด้วย
คริสทีอาน แบร์เคิล รับบท พันเอกอัลเบร็ชท์ แมทซ์ ฟ็อน เควียร์นไฮม์ - นายทหารติดตามพลเอกออลบริชท์ รับบทผู้วางแผนให้ใช้ระเบิดพลาสติกสังหารฮิตเลอร์
เควิน แม็คเนลลีย์ รับบท ดร.คาร์ล ฟรีดริช เกอร์เดอเลอร์ - นักการเมืองฝ่ายตรงข้ามฮิตเลอร์ รับบทผู้ถูกวางตัวให้รับบทผู้นำประเทศหลังปฏิบัติการสำเร็จ
เบื้องหลังและคำวิจารณ์

Valkyrie เป็นภาพยนตร์แนวประวัติศาสตร์ตื่นเต้นเร้าใจ ที่มีเนื้อเรื่องในไรช์ที่สามในช่วงสงครามโลกครั้งที่สอง เกี่ยวกับแผนลับ 20 กรกฎาคม โดยนายทหารจำนวนหนึ่งที่ลอบสังหารอดอล์ฟ ฮิตเลอร์ โดยใช้ปฏิบัติการวัลคือเรอในวาระฉุกเฉินเพื่อควบคุมประเทศ  ภายใต้การกำกับของ ไบรอัน ซิงเกอร์ ผู้กำกับภาพยนตร์หนุ่มที่เคยประสบความสำเร็จมาแล้วจากภาพยนตร์หลายเรื่องก่อนหน้านั้น เช่น The Usual Suspects ในปี ค.ศ. 1996 และ  X-Men ในปี ค.ศ. 2000 ซึ่งซิงเกอร์เปิดเผยว่า ตนมีความตั้งใจที่จะผลิตภาพยนตร์ที่มีเนื้อหาเกี่ยวกับสงครามโลกครั้งที่สองหรือนาซีเยอรมันอยู่แล้ว โดยจะเห็นได้จากฉากเปิดเรื่องในเรื่อง X-Men เป็นต้น
นำแสดงโดย ทอม ครูซ นักแสดงชาวอเมริกัน มารับบท พันเอกเคลาส์ ฟอน ชเตาเฟินแบร์ค ผู้เป็นแกนหลักในปฏิบัติการครั้งนี้และเป็นตัวเอกในเรื่อง ซึ่งหน้าตาของครูซเมื่อหันด้านข้างคล้ายกับชเตาเฟินแบร์คเป็นอย่างมาก พร้อมด้วยนักแสดงระดับคุณภาพมากมาย ทั้ง เคนเนธ บรานาห์, เทอร์เรนซ์ แสตมป์, บิล ไนอี, ทอม วิลคินสัน และ เอ็ดดี้ อิซซาร์
แต่การที่ครูซมารับบทบาทแสดงในเรื่องนี้ทำให้เกิดข้อพิพาทขึ้นกับนักการเมืองเยอรมันและครอบครัวของชเตาเฟินแบร์ค เพราะด้วยความเชื่อของครูซที่เชื่อในลัทธิไซแอนโทโลจีซึ่งเป็นข้อคลางแคลงใจกับชาวเยอรมัน หนังสือพิมพ์และผู้สร้างภาพยนตร์เรื่องนี้ต่างสนับสนุนภาพยนตร์โดยให้ความรู้เกี่ยวกับแผนของชเตาเฟินแบร์ค การทำภาพยนตร์ในช่วงแรกค่อนข้างไปเป็นได้ด้วยความยากลำบากเนื่องจากสถานที่ถ่ายทำในเยอรมนีเนื่องจากเกิดข้อพิพาท แต่ต่อมาก็ดำเนินการได้เนื่องจากสถานที่ถ่ายทำมีความเหมาะสมกับตัวเนื้อเรื่อง อย่างเช่นที่ อาคารเบนเดลอร์บล็อก อันเป็นฐานบัญชาการจริงของปฏิบัติการครั้งนี้ ซึ่งการออกแบบฉากและเครื่องแต่งกายทำได้เหมือนจริงมาก แม้กระทั่งหญิงชราชาวเยอรมันผู้หนึ่งผ่านมาพบเห็นเข้า ถึงกับอุทานและเอ่ยว่า เหมือนได้ย้อนเวลากลับไปช่วงนั้นอีกครั้ง ซึ่งเธอผู้นี้ได้อาศัยอยู่ที่เบอร์ลินในช่วงสงครามโลกครั้งที่สองจริง ๆ
ภาพยนตร์เลื่อนฉายอยู่หลายครั้ง ตั้งแต่ช่วงต้นคือ 27 มิถุนายน ค.ศ. 2008 ไปเป็น 14 กุมภาพันธ์ ค.ศ. 2009 การเปลี่ยนตารางเวลาและการตอบรับไม่ดีในการทำตลาด เป็นสิ่งประเมินผลงานความอยู่รอดของบริษัทผู้สร้าง หลังจากการฉายรอบทดสอบได้รับเสียงบวก ภาพยนตร์ก็ออกฉายในอเมริกาเหนือ เปลี่ยนไปเป็นวันที่ 25 ธันวาคม ค.ศ. 2008 โดย ยูไนเต็ด อาร์ติสต์ ได้ทำแผนการตลาดใหม่โดยลดการเน้นภาพลักษณ์ของครูซลงและชูผลงานของผู้กำกับขึ้นแทน ภาพยนตร์ได้รับเสียงวิจารณ์ทั้งบวกและลบ คละกันไปในสหรัฐอเมริกา เปิดตัวในเยอรมนีเมื่อวันที่ 22 มกราคม ค.ศ. 2009 ได้รับเสียงวิจารณ์ทั้งบวกและลบจากชาวเยอรมัน จนถึงวันนี้ภาพยนตร์ทำรายได้ 200 ล้านดอลลาร์สหรัฐทั่วโลก
ดูเพิ่ม

ปฏิบัติการวัลคือเรอ
แผนลับ 20 กรกฎาคม
แหล่งข้อมูลอื่น

ข้อมูลจาก IMDb
ยุทธการใต้สมุทร

| --- | --- |
ยุทธการใต้สมุทร
沈黙の艦隊
ชื่อภาษาอังกฤษ: The Silent Service
แนว: ดราม่า
มังงะ
เขียนโดย: ไคจิ คาวางูจิ
สำนักพิมพ์: โคดันฉะ    วิบูลย์กิจ
อนิเมะ
กำกับโดย: เรียวซึเกะ ทาคาฮาชิ
สตูดิโอ: ซันไรส์
ยุทธการใต้สมุทร (ญี่ปุ่น: 沈黙の艦隊; โรมาจิ: Chinmoku no Kantai; ทับศัพท์: จินโมะกุโนะกันไต) (อังกฤษ: The silent service) เป็นการ์ตูนญี่ปุ่นเกี่ยวกับการต่อสู้โดยเรือดำน้ำนโยบายและแนวคิดทางการเมือง ผลงานของไคจิ คาวางูจิ ความยาว 32 เล่มจบ โดยสำนักพิมพ์วิบูลย์กิจ
เรื่องราวของกับตันไคเอเดะ ชิโร่ กับลูกเรือได้ให้หายสาบสูญระหว่างปฏิบัติภารกิจบนเรือดำน้ำนิวเคลียร์ยามาโตะ (ยามาโตะ เป็นชื่อเรียกของประเทศญี่ปุ่นสมัยอดีต) โดยเรือดำน้ำมีชื่อเดิมว่าซีแบท (ที่แปลว่า ค้างคาวทะเล) และต่อมาเรือดำน้ำยามาโตะ ได้ประกาศตนเองเป็นประเทศเอกราชยามาโตะ โดยมีอำนาจและสิทธิการเมืองเทียบเท่ากับประเทศอื่นทั่วโลก ในระหว่างเนื้อเรื่องได้มียุทธการต่อสู้ใต้น้ำโดยเรือดำน้ำและตอร์ปิโด และมีการเน้นไปทางทฤษฎีและแนวคิดทางการเมือง
แหล่งข้อมูลอื่น

หนังสือการ์ตูนเรื่องอื่นๆของ Kaiji Kawaguchi ผู้วาด ยุทธการใต้สมุทร
ยุทธการเฟอร์รีบริดจ์

ยุทธการเฟอร์รีบริดจ์ (อังกฤษ: Battle of Ferrybridge) เป็นยุทธการในสงครามดอกกุหลาบ ที่เกิดขึ้นเมื่อวันที่ 28 มีนาคม ค.ศ. 1461 ที่เฟอร์รีบริดจ์ใน ยอร์คเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยจอห์น คลิฟฟอร์ด บารอนคลิฟฟอร์ดที่ 9และจอห์น เนวิลล์ บารอนเนวิลล์ เดอ เรบีที่ 1 และฝ่ายราชวงศ์ยอร์คที่นำโดย ริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ไม่มีฝ่ายใดที่ได้รับชัยชนะ ยุทธการครั้งนี้เป็นยุทธการย่อยก่อนที่จะเกิดยุทธการใหญ่ที่โทว์ทัน
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ยุทธการเฮ็กแซม

ยุทธการเฮ็กแซม (อังกฤษ: Battle of Hexham) เป็นยุทธการในสงครามดอกกุหลาบ ที่เกิดขึ้นเมื่อวันที่ 15 พฤษภาคม ค.ศ. 1464 ที่เฮ็กแซมในมณฑลนอร์ทธัมเบอร์แลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 และฝ่ายราชวงศ์ยอร์คที่นำโดยจอห์น เนวิลล์ มาร์ควิสแห่งมองตากิวที่ 1 ผลของยุทธการครั้งนี้ยอร์คเป็นฝ่ายได้รับชัยชนะ ยุทธการครั้งนี้เป็นการต่อต้านครั้งใหญ่ครั้งสุดท้ายของฝ่ายแลงคาสเตอร์ในระหว่างรัชสมัยของสมเด็จพระเจ้าเอ็ดเวิร์ดที่ 4
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ยุทธการเฮ็ดจลีย์มัวร์

ยุทธการเฮ็ดจลีย์มัวร์ (อังกฤษ: Battle of Hedgeley Moor) เป็นยุทธการในสงครามดอกกุหลาบ ที่เกิดขึ้นเมื่อวันที่ 25 เมษายน ค.ศ. 1464 ที่เฮ็ดจลีย์มัวร์ในมณฑลนอร์ทธัมเบอร์แลนด์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยเฮนรี โบฟอร์ท ดยุคแห่งซัมเมอร์เซ็ทที่ 3 และฝ่ายราชวงศ์ยอร์คที่นำโดยจอห์น เนวิลล์ มาร์ควิสแห่งมองตากิวที่ 1 ผลของยุทธการครั้งนี้ยอร์คเป็นฝ่ายได้รับชัยชนะ
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ยุทธการแซนด์วิช (ค.ศ. 1460)

ยุทธการแซนด์วิช (ค.ศ. 1460) (อังกฤษ: Battle of Sandwich (1460)) เป็นปะทะกันในสงครามดอกกุหลาบ ที่เกิดขึ้นในเดือนมกราคม ค.ศ. 1460 ที่หน้าเมืองเมืองแซนด์วิช เค้นท์ในอังกฤษ เป็นการต่อสู้ทางทะเลระหว่างกองทัพของฝ่ายราชวงศ์แลงคาสเตอร์ และฝ่ายราชวงศ์ยอร์คที่นำโดยริชาร์ด เนวิลล์ เอิร์ลแห่งวอริคที่ 16 ผลของยุทธการครั้งนี้ยอร์คเป็นฝ่ายได้รับชัยชนะ
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
ยุทธการเดือดเชือดนาซี

| ยุทธการเดือดเชือดนาซี |
| --- | --- |
ใบปิดภาพยนตร์
กำกับ: Quentin Tarantino
เขียนบท: Quentin Tarantino
อำนวยการสร้าง: Lawrence Bender
นักแสดงนำ: Brad Pitt Christoph Waltz Michael Fassbender Eli Roth Diane Kruger Mélanie Laurent
วันฉาย: 21 สิงหาคม 2009
ความยาว: 152 นาที
ประเทศ:  สหรัฐ  เยอรมนี
ภาษา: อังกฤษ ฝรั่งเศส เยอรมัน อิตาลี
ทุนสร้าง: $70 ล้านดอลลาร์สหรัฐ
ทำเงิน: $321.5 ล้านดอลลาร์สหรัฐ
ยุทธการเดือดเชือดนาซี (อังกฤษ: Inglourious Basterds) เป็นภาพยนตร์สงคราม กำกับและเขียนบทโดยเควนติน แทแรนติโน นำแสดงโดยแบรด พิตต์และคริสตอฟ วอลซ์ ออกฉายในสหรัฐอเมริกาในวันที่ 21 สิงหาคม 2009  ชื่อเรื่องดัดแปลงจากชื่อภาษาอังกฤษ  The Inglorious Bastards ของภาพยนตร์สงครามปี 1978 Quel maledetto treno blindato โดยผู้กำกับชาวอิตาลี เอนโซ จี. คาสเตลลารี
เนื้อหาหลักๆจะเกี่ยวกับการเข่นฆ่าชาวยิวของพวกนาซีที่นำโดยอดอล์ฟ ฮิตเลอร์ในช่วงสงครามโลกครั้งที่ 2 ทำให้ชาวยิวแค้นใจจึงรวมกลุ่มกันเพื่อกำจัดพวกนาซี โดยภาพยนตร์เรื่องนี้สมมติเหตุการณ์และตัวละครขึ้นมาใหม่ แต่ก็มีตัวละครที่มีอยู่จริงด้วย เช่น ฮิตเลอร์, เกิบเบลส์ เป็นต้น
ภาพยนตร์จะแบ่งเหตุการณ์ออกเป็น 3กลุ่มใหญ่ๆคือ กลุ่มนาซี กลุ่มแก๊งโคตรแสบ และฝ่ายโชแชนนา ภาพยนตร์เรื่องนี้ประสบความสำเร็จทั้งในเรื่องรายได้และคำวิจารณ์ โดยทำรายได้จากการฉายทั่วโลกไปถึง 320ล้านดอลลาร์สหรัฐ นอกจากนี้ยังได้รับการเสนอชื่อเข้าชิงรางวัลออสการ์ถึง 8สาขาด้วยกันรวมถึงสาขาภาพยนตร์ยอดเยี่ยมด้วย และได้รับรางวัลมา 1สาขาคือ สาขานักแสดงสมทบชายยอดเยี่ยมซึ่งมอบให้แก่คริสตอฟ วอลซ์
ในภาพยนตร์เรื่องนี้ เอนโซ จี. คาสเตลลารี ได้รับบทคามีโอ เป็นทหารเยอรมัน บทบาทเดียวกับในภาพยนตร์ The Inglorious Bastards ของเขาเอง นอกจากนี้ยังมีนักแสดงรับเชิญอีกหลายคน เช่น ไมค์ ไมเออร์ส  โบ สเวนสัน  ซามูเอล แอล. แจ็กสัน ฮาร์วี คีเทล  จาง มั่นอวี้  คลอริส ลีชแมน
เรื่องย่อ

ในปี 1941 พันเอกฮานส์ ลันดา (คริสตอฟ วอลซ์) นำทหารนาซีเข้าตรวจค้นฟาร์มโคนมแห่งหนึ่งในฝรั่งเศส ซึ่งเชื่อว่าเป็นที่หลบภัยของชาวยิว เขาพบว่ามีครอบครัวชาวยิวหลบซ่อนอยู่ที่ห้องใต้ดิน จึงสั่งลูกน้องกราดยิงคนทั้งหมด มีเพียงเด็กหญิงคนหนึ่งหลบหนีไปได้เนื่องจากลันดาไว้ชีวิต
สามปีต่อมา ชาวยิวรวมตัวกันก่อตั้งกลุ่ม "แก๊งโคตรแสบ" นำโดยร้อยโทอัลโด เรน (แบรด พิตต์) เขารวมกลุ่มทหารอเมริกันเชื้อสายยิว ออกแก้แค้นทหารนาซีอย่างโหดเหี้ยมจนเป็นที่เลื่องลือ โดยเฉพาะการใช้มีดกรีดหน้าผากเป็นเครื่องหมายสวัสดิกะเพื่อเป็นการประจาน
ในเวลาเดียวกัน โชแชนนา เดรย์ฟัส (เมลานี ลอเรนต์) เด็กหญิงคนพี่เติบโตขึ้นและเปลี่ยนชื่อเป็นเอมมานูเอล มีมิกซ์ เธอทำกิจการโรงภาพยนตร์อยู่ที่ปารีส เธอได้พบกับเฟรดริก โซลเลอร์ (แดเนียล บรูห์ล) พลซุ่มยิงเยอรมันที่กลายเป็นวีรบุรุษสงคราม วีรกรรมของเขาถูกโยเซฟ เกิบเบลส์ (ซิลเวสเตอร์ กร็อธ) นำมาสร้างเป็นภาพยนตร์โฆษณาชวนเชื่อ เกิบเบลส์ได้พบกับโซลเลอร์ขณะกำลังตามจีบเอมมานูเอล และได้เสนอที่จะย้ายสถานที่จัดฉายภาพยนตร์รอบปฐมทัศน์มาที่โรงภาพยนตร์ของเธอเพื่อเป็นการโปรโมต โดยฮิตเลอร์ (มาร์ติน วูตเก) เองก็จะมาร่วมงานนี้ด้วย
เธอวางแผนจะแก้แค้นนาซีที่พรากเธอจากครอบครัว โดยให้มาร์เซล (แจ็กกี ไอโด) คู่รักของเธอ ล็อกประตูขังผู้นำนาซีทั้งหมดไว้ในอาคาร และจุดไฟเผาฟิล์มภาพยนตร์ที่เธอสะสมไว้หลายร้อยม้วน ฟิล์มเหล่านี้ทำด้วยไนโตรเซลลูโลสซึ่งเป็นสารประกอบไนเตรตที่มีความไวไฟเทียบเท่ากับวัตถุระเบิด
ในขณะเดียวกัน กลุ่มแก๊งโคตรแสบทราบข่าวการฉายภาพยนตร์รอบพิเศษดังกล่าว ก็ได้วางแผนที่จะก่อวินาศกรรมในงานนี้ด้วย โดยความร่วมมือจาก บริดเจ็ท ฟอน แฮมเมอร์สมาร์ก (ไดแอน ครูเกอร์) นักแสดงสาวชื่อดังชาวเยอรมัน เธอเป็นสายลับสองหน้าที่ช่วยพาแก๊งโคตรแสบเข้างาน ในฐานะทีมงานสร้างภาพยนตร์ฟาสซิสต์จากอิตาลี
พันเอกลันดา ที่ปัจจุบันเป็นหัวหน้าหน่วยเอสเอสของนาซี จับพิรุธของแฮมเมอร์สมาร์กและแก๊งโคตรแสบได้ แต่เขากลับเสนอต่อรองกับนายทหารระดับสูงฝ่ายสัมพันธมิตร ว่ายินดีปล่อยให้แก๊งโคตรแสบทำวินาศกรรม และสังหารฮิตเลอร์และบุคคลสำคัญอื่นๆ เพื่อหยุดยั้งสงครามโลกครั้งที่สอง แลกกับการให้เขาได้รับอภัยโทษ และลี้ภัยหลังสงครามสิ้นสุด
ยุทธภัณฑ์ของพระเจ้า

วลีในคัมภีร์ไบเบิลจากเอเฟซัส 6
วลี "ยุทธภัณฑ์ของพระเจ้า" (อังกฤษ: Armor of God; กรีก: πανοπλίαν τοῦ Θεοῦ, panoplian tou Theou)  มาจากเอเฟซัส 6:11: "จงสวมยุทธภัณฑ์ทั้งชุดของพระเจ้าเพื่อจะสามารถต่อสู้กับอุบายของมารได้" (พระคริสตธรรมคัมภีร์ ฉบับมาตรฐาน) ในฐานะการอ้างอิงในคัมภีร์ไบเบิล อุปลักษณ์อาจหมายถึงชุดเกราะในเชิงกายภาพที่พระเจ้าทรงสวมในยุทธการเชิงอุปลักษณ์ หรืออาจหมายถึงความชอบธรรมอย่างรอบคอบโดยทั่วไปซึ่งประทานโดยพระคุณของพระเจ้า (โรม 13:12, พระคริสตธรรมคัมภีร์ ฉบับมาตรฐาน): "กลางคืนล่วงไปมากแล้ว และรุ่งเช้าก็ใกล้เข้ามา ให้เราเลิกบรรดากิจการแห่งความมืด และสวมเครื่องอาวุธแห่งความสว่าง"
ชิ้นส่วนของยุทธภัณฑ์

ความในเอเฟซัสบทที่ 6 กล่าวถึงชิ้นส่วนของยุทธภัณฑ์ 6 ชิ้นดังต่อไปนี้:
คาดเอว
เกราะป้องกันอก (θώραξ, thorax)
รองเท้า
โล่ (θυρεὸς, thyreos)
หมวกเหล็ก (περικεφαλαία, perikephalaia)
พระแสงหรือดาบ (μάχαιρα, machaira)
ในจดหมายของนักบุญเปาโลถึงชาวเอเฟซัสบรรยายถึงชิ้นส่วนยุทธภัณฑ์เหล่านี้ว่าประกอบด้วยคาดเอวแห่งความจริง, เกราะป้องกันอกแห่งความชอบธรรม, รองเท้าแห่งความพรั่งพร้อมในการประกาศข่าวประเสริฐแห่งสันติสุข, โล่แห่งความเชื่อ, หมวกเหล็กแห่งความรอด และพระแสงแห่งพระวิญญาณ/พระวจนะของพระเจ้า
หมวกเหล็กแห่งความรอด (พระมาลาแห่งความรอด) และเกราะป้องกันอกแห่งความชอบธรรม (ทับทรวงแห่งความชอบธรรม) ยังปรากฏในอิสยาห์ 59:17
ยุทธนาวีแหลมมะตะปัน

ยุทธนาวีแหลมมะตะปัน (อังกฤษ: Battle of Cape Matapan) เป็นยุทธนาวีในสงครามโลกครั้งที่สองระหว่างวันที่ 27 - 29 มีนาคม ค.ศ. 1941 ที่บริเวณแหลมมะตะปัน ซึ่งตั้งอยู่ทางชายฝั่งตะวันออกเฉียงใต้ของคาบสมุทรเพโลพอนนีส ประเทศกรีซ กองเรือรบกองทัพเรืออังกฤษพร้อมด้วยเรือรบจากกองทัพเรือออสเตรเลียหลายลำ ภายใต้บังคับบัญชาของพลเรือเอกอังกฤษ แอนดรู คันนิงแฮม ได้เข้าขัดขวาง จม และสร้างความเสียหายอย่างหนักต่อเรือของกองทัพเรืออิตาลีภายใต้การบังคับบัญชาของพลเรือเอกอันเจโล ยากีโน
ดูเพิ่ม

ยุทธนาวีที่ตราฟัลการ์
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  เช็กเกีย